Petra a lâr deomp ar beg-mañ ? Perak eo kamm èl-se ? Un dra bennak a zo bet er  penn-kentañ, un dra tost a-walc'h doc'h un droug, pa oa bet graet an troc'h er wrizienn. Ha neuze ? Daoust ha chomet zo roudoù ag ar pezh zo bet gouzañvet get ar wezenn, pe ankouaet he deus tout a-c'houde pell ? Gwir eo e kav repu pe boued an amprevaned en toull-se. Marse e tiwano ur blantennig, ur wezennig a-barzh. Da c'hortoz, an diwezu koad a dosta an eil doc'h eben, difonn; n'eo ket sur tamm ebet e stagint un deiz.  An den trist a soñj é tremen penaos ar beg-se zo lan a c'hlac'har don, teñval, euzhus.  An den savet a-enep ar roue Kreskañs ekonomikel a soñj é tremen penaos e huch ar beg-se: "TRAWALC'H !"  An den treuzet get ur gaouad fent a soñj penaos e c'hoarzh ar wezenn, leizh he beg, é welet traoù digomprenapl en-dro dezhi.  Diaes eo lâret get piv emañ ar wirionez; get ar wezenn emezit ? Marse, mes honnezh a chom mut !    Evit tapout ur skeudenn vravoc'h:  Gwrizienn.jpg